ट्विटर पर किए गए एक पोस्‍ट में मनु कुमार जैन ने बताया कि मात्र 3 मिनट में Redmi Y1 और Redmi Y1 Lite की डेढ़ लाख यूनिट बिक गईं। उन्होंने ट्वीट पर इन दोनों स्मार्टफोन के लिए अगली सेल की जानकारी भी दी। Redmi Y1 और Redmi Y1 Lite की अगली सेल 15 नवंबर को दोपहर 12 बजे अमेज़न इंडिया और http://www.mi.com/in/ पर होगी। कंपनी ने इन दोनों स्मार्टफोन को भारत में 2 नवंबर को लॉन्च किया था। रेडमी वाई1 के 3 जीबी रैम और 32 जीबी मैमोरी वाले वेरिएंट की कीमत 8,999 रुपए है। वहीं, 4 जीबी रैम और 64 जीबी वेरिएंट 10,999 रुपए में मिलेगा। वहीं शाओमी रेडमी वाई1 लाइट हैंडसेट की कीमत 6,999 रुपए है।